10 de Diciembre 1948 na'a hua'ano'sa' niyontonpi. Nisha nisha Copirno'sari 
a'parin ninontacaiso mare'. Ya'ipi piyapi'sa' noya ya hueina', ta'caiso mare' 
ninontopi. Ninontohuachinara, iso quirica ninshitopi. -Nisha nisha nananque 
ninshitoco'. Ya'ipi parti a'paco' ya'ipi piyapi nitotacaiso mare' topi. Piyapi 
niyontonpachina, sha 'huichina'. Escuelarn'saque a 'chinchina', topi. 



COPIRNORO'SA' NAPORINSOPITA YA'IPI PIYAPI NOYA 
YA'HUECAISO MARE' 

SHA'HUICHINQUEMA' 

Ya'ipi piyapi'sa' noya ya'hueina'. Ama incari teranta' topinan queran 

ana'inchinasohue'. Ina queran ya'ipi parti noya nini'tehua' ya'huerehua huachi. 

A 'naquen piyapi 'sa' co nosorohuachinahue', chiniquen aparesitopi. A'na tahueri 

tepapi. Inaso' pa'pi co noyahue' tenehua'. Nonpiso mare', yonquipiso mare' Co 

ana'intacaso' ya'huerinhue'. Naporahuaton, ya'ipi piyapi ma'sha ya'huechina' Co 

nohuanterehuahue' a nayanquenpoateranta' pahuantinpoaso. 

Ya'ipi Copirnoro'sa' noya hua'anentinpoaso' ya 'huerin. Ama topinan queran 

ana'inchinpoasohue'. Topinan queran aparesitohuachinpoara, a'naquen 

chiniquen no'huihuachina yaahuetopi. Ina queran a'na copirno acopi huachi. 

Ya'ipi Copirnoro'sa' noya nini'tona' ya'hueina'. Ama nino'huiatonahue', ama quira 

niinasohue', tenehua'. Ya'nan niyontonehuaso' ninshiterehua'. -Ya'ipi piyapi 'sa' 

noya ya'hueina', tenehua'. Quemapi'sa', sanapiro'santa' napopianachin 

Copirnoro'sari noya niina'. Ya'ipi piyapi'sa' catahua'hua' noya noya ya'huecaiso 

mare', tenehua'. 

Ya'ipinpoa' nani chinoterehua' piyapi'sa' catahuahuaso'. Ya'ipinpoa' noya nini 

'tehua', ya'huea'hua', ta'tehua', nanan a'pa'hua' piyapi'sa' noya ya'huecaiso 

mare'. 

Napoaton iso quirica ninshiterehua' ya'ipi piyapi'sa' nitotacaiso mare'. 

HUA'ANO'SACOI NIYONTONPATOIRA 



sha'huiterai 

YA'IPI PIYAPI'SA' NOYA YA'HUEINA' TENEHUA'. Ya'ipi opirnoro'sa' 
inapochachi yonquiina'. Ya 'ipi escuelaro'saque a 'chinchina'. Mashoro'santa' 
anitotacaiso' ya'huerin. Ina queran ya'ipinpoa' nitotohuatehua', nicatahua'hua' 
noya noya nini'tehua' ya'huecaiso mare 

1. 

Ya'ipi piyapinpoa' capini noya ninosorocaso' ya'huerin. Ya'ipinpoa' yonquirehua'. 
Noya nicacaso' nitoterehua'. Napoaton iyanpoa pochin ninosorocaso' ya 'huerin. 

2. 

Ya'ipi piyapi napopianachin noya ninia'hua'. Nisha nisha nirihuarahuenta' 
ninosorocaso' ya'huerin. Nisha nisha nananque nonehua'. Nisha nisha 
imarehua'. A 'naquenpoa' yaraton, a 'naquenpoa' huiriton, a 'naquenpoa' 
quemapinpoa', a'naquenpoa' sanapinpoa'. A 'naquenpoa' ma 'huano 'sanpoa', a 
'naquenpoa' Co na 'a ma'sha ya'hueterinpoahue'. 
Nisha nisha nirihuarahuenta' ninosorocaso' ya'huerin. Nisha nisha 
hua'anenterinque ya'huepirehuahue', napopianachin ninl'tehua', ya'huea'hua'. 

3. 

Co toplnan queran tepacaso' ya'huerinhue'. Co topinan queran tashinan peique 
po 'mocaso' ya'huerinhue'. 



Co piyapinpoa' nipa'anacaso' ya'huerinhue'. Co topinan queran asacatacaso 
ya'huerinhue'. Piyapi inaora nohuanton sacachina'. Co sacatacaiso' 
nohuantohuachinahue', ama sacachinasohue'. 



Ama topinan queran ana 'inchinsohue'. Ama topinan queran chiniquen 
aparesichinsohue'. 



Ya'ipi copirnoro'sa' no'tequen sha'huitacaso' ya'huerin. Nisha nisha piyapi 
nipirinhue' napopianachin ninosorocaso' ya'huerin, tenehua'. 



7. 



Copirnoro'sa' no'tequen hua'anenchina'. Ya'ipi piyapi napopianachin noya ni 'ina'. 
Napopianachin a'paiina'. Ama topinan queran ana'inchinsohue'. 

8. 

A 'napitari topinan queran aparesitohuachinpoa', coiseque sha'huitacaso' 
ya'huerin. No'tequen ana 'inchin. 

9. 

Co topinan queran tashinan peique po'mocaso ya'huerinhue'. Co topinan queran 
a'na parti a'pacaso ya'huerinhue. 

10. 

A'napita sha'huirapihuachinpoa', Co topinan queran ana'intacaso' ya'huerinhue'. 
Coise noya natanchin. Ina queran no'tequen sha'huichin. Ya'ipinpoa' 
napopianachin nicatonpoa', no 'tequen sha 'huitinpoaso' ya'huerin. 

11. 

1. A'na piyapi sha'huirapihuachinpoa', Co a'naroachin ana 'intinpoaso' 
ya'huerinhue'. Co ninnara naporinhue', ta'ton, coise noya natainpoa'. Ina 
queran oshaqueran yonquiina'. Tehuenchachi nitotaque huare' 



ana'intacaso' ya'huerin. Co tehuenchachi nitotohuachinhue', ama 
ana'inchinsohue'. 
2. Copirno nani penenpachinpoa', no'tequen ana 'intehnpoa'. Co 
penenpachinpoahue', Co ana 'intinpoaso' ya 'huerinhue'. Nasha 
penenpachinpoa', natecaso' ya'huerin. Iraca Co penenpachinpoarahue', 
Co natepatehuahue', Co ina are' ana 'intinpoaso' ya 'huerinhue'. Nani sha 
'huitohuachinpoa', Co aquete ana'intinpoaso' ya'huerinhue'. 



12. 



Co ma'shanenpoa' niihuacaso' ya'huerinhue'. Co ninshiterehuaso' nise 
'huatacaso' ya'huerinhue'. Co pinoinpoaso' ya 'huerinhue'. Inapo 'tohuachinpoa', 
coiseri ana'inchin. 



13. 



1. Ya'huerehua queran insequesona yapa patera, noya paacaso' ya'huerin. 

2. A'na hua'an queran yapipihuatera, noya pipicaso'. Ya'huerehuaso parti 
yahuenantohuatera, noya hueantacaso. 



14. 



1. Copirno topinan queran no'huihuachinpoa', yata'ahuatehua', noya 
ta'acaso' ya'huerin a'na parti ya'huecasomare'. 

2. Nipirinhue' Co noyahue' nipatehua', no'tequen ana 'intacaso' ya 'huerin, 
Co ta 'acaso' ya 'huerinhue'. 



15. 



1. Ya'ipinpoa' nisha nisha Copirno ya'hueterinpoa'. Ina catahuainpoaso' 
ya'huerin. 

2. Co topinan queran a'painpoaso' ya'huerinhue'. Nipirinhue' a'na hua'anque 
yaya'conpachina, tananpichin pa'in. 



16. 



1. Quemapi mashotohuachina, noya sa'acaso'. Nisha sanapi yamapachina 
inanta' noya tenehua'. Nisha religion imarinso' mapachina, Co ina mare' 
copirnori naniterinhue' ana'intacaso'. sanapinta' payatohuachina, noya 
so'yacaso'. Nisha piyapi niponahue', noya macacaso'. Quemapi'sa', 
sanapi'santa' ma'sona nohuantohuachina, napoina. 

2. Sanapi Co nohuantohuachinhue', Co so'yatacaso' ya huerinhue'. 
Quemapinta' Co nohuantohuachinhue', Co ma'caso' ya'huerinhue'. 

3. A'na quemapi, sa'in, hui'ninpitarechachi a'na huentonaca' ninin. Noya 
ya'hueina'. Noya ya'huecaso' Copirnori catahuain. 



17. 



1. No'pa', ma'sha, inapita hua'anentacaso ya'huerin. A'naquen inaora no'pa' 
hua'anenterin. A'nanta' ya'ipi huenton no panen hua'anentopi. Cato chachi 
noya. 

2. No'panen hua 'anentohuachina', Co incariteranta nanitennhue' ocoicaso. 



18. 



Yonquirehuaso mare' Co Copirno no'huiinpoaso ya'huerinhue'. Religion 
imarehuaso marenta' Co Copirno no'huiinpoaso' ya 'huerinhue'. Nisha 
yaimapatehua,, Co ina mare' aparesitinpoaso' ya'huerinhue'. Yose chinotacaso 
mare' niyontonpatehua', Co ina mare' Copirno ana'intinpoaso' ya'huerinhue'. 

19. 

Ma'sona teranta' yonquihuatehua', a'napita yaa'chintohuatehua', Co ina mare' 
Copirno ana'intinpoaso' ya 'huerinhue'. Nanan a 'pareso marenta' noya, 
quiricaquehue nipon, natioquehue nipon, noya a'pare', natane'. Ya'ipi parti 
inapotere' noya natanacaiso mare'. 



20. 



1. Piyapi yaniyontonpachina, niyontoina'. Noya niyontonacaiso' nipirinhue' 
Co niahuecaiso marehue' niyontoina'. 

2. - Quiya pochin nateco' ana'intochinquenna', itohuachinpoa', Co 
nohuantohuatehuahue', Co imacaso ya'huerinhue. 



21. 



1. Ya'ipi piyapi hua'ano'sa' huayonacaso' ya'huerin. Nisha nisha ninano 
queran huayonin. Inapita hua 'anenterinpoa'. 

2. Ya'ipi piyapi naniterin ma'sha pa'anacaso'. Pahueretohuachina, ya'ipi 
piyapi naniterin ma'shaque pacacaso . Camionque, avionque, nanciiaque, 
inapltaque nanitopi pacacalso'. Napopianachin Copirno sirihuirinpoa'. 

3. Ya'ipi piyapi Copirno huayoina'. Hua'ano'santa iiuayoina'. Catapini pi'ipi 
catapini pi ipi queran pochin huayoina'. Ya'ipi piyapi inahuara ninshitapi 
huayonacaiso mare. 



22. 



Piyapi sacatohuachina, no'tequen pahueretacaso' ya'huerin. Co sacatacaso' 
nanitohuachinhue', pi'pian pi 'pian catahuacaso' ya 'huerin. Copirno 
nanitohuachina, coriqui, ma'sha inapita quetacaso' ya'huerin. Co insonta' 
pahuantacaso' nohuanterehuahue'. 



23. 



1. Piyapi yasacatohuachina, sacachina'. Ma sacatosona yanipachina, inaque 
sacachina'. Asacaterinsopita piyapinenpita nosoroina'. Ama chini chin 
iquen asacachinsohue". Sacato ya'huehuachina, asacachina. 

2. No 'tequen pahueretacaso' ya 'huerin. Inachachi sacatohuachina, 
inachachi pahueretere'. Nisha nisha piyapi nipirinhue', inachachi 
pahuerecaso' ya'huerin. 



3. No'tequen pahueretacaso' ya'huerin. Noya nanpicaiso mare' 
pahuerechina'. Pahuantohuachina, a'napita catahuacaso' ya'huerin. 

4. Co noyahue' pahuerehuachina', sacatoro sa' naniterin niyontonacaiso . 
Ninontohuachina', a'na' acorin hua'an nontacaso mare. -Noya nosorocoi, 
no'tequen pahuerecoi, itohuachina, nataina', no'tequen pahuerechina'. 



24. 



Co nani tahueri asacatacaso' ya'huerinhue'. Chinotacasonta' ya'huerin. Pita 
tahueri Co sacatopirinahue', pahuerecaso' ya'huerin. 

25. 

1 . Noya sacatohuachina, noya pahuerecaso' ya'huerin. Ya'ipi piyapi 
cosharo', pei ,nimirio, coton inapita nohuantopi. Co nohuanterehuahue' 
piyapi 'sa' pahuantacaiso'. Caniohuachina, Co naniterinhue' sacatacaso'. 
Mashoro'sa', queyorono'sa' inapita Co nanitopihue' aquete' canacaiso'. 
Napoaton inapita catahuacaso' ya'huerin. 

2. Sanapi hua'huanpachina, hua'huinechachi a'napitari catahuaina'. Hua 'hua 
ma'paterinsonta' catahuaina'. Hua'huaro'sa' pahuantohuachina, Copirno 
pi'pian pi 'pian catahuaina'. 



26. 



1. Copirnori escuelaro'sa' ya'ipi parti acoina'. Ya'ipi hua'huaro'sa' escuela 
imacaiso' ya'huerin. Primaria imacaiso mare' ama pahuerechinasohue'. 
Secundaria, escuela ocupacional inapita acocaso' ya'huerin. Inapita 
yaya'conpachina examen noya piplhuachina, noya ya'coina. 

2. Ya'ipi maistororo'sa' noya a'chinchina' hua'huaro'sa' noya noya 
yonquicaiso mare'. Ina queran Co aquete nino'huipihue'. Noya noya 
ninosorohuachina, Co a 'napita nocanapihue'. Naporahuaton, ya 'ipinpoa' 
noya nini 'tehua' ya huea'hua huachi. Ina na'con nohuanterehua'. 



3. Pa'pin, a'shin nohuanton, hui'ninpita escuelaque ya coina'. Ama a'na 
piyapiri nisha escuelaque po moinsohue'. 



27. 



1 . Ninanoque niyontonpi ma'sha nitotacaiso mare'. A 'naquen quirica 
ninshiterin, a 'naquen musica pi 'nirarin, a'naquen nonanpiso' pashitarin. 
Inapita nitotacaso mare' niyontonpachina, a'napita nohuantohuachina, 
pa'ina', noya nataina 

2. Nipro ninshitohuatehua', hua'anenterehua'. Inapochachi nonanpiso', 
niterata inapita pochin nipatehua', hua'anenterehua'. Co inapita mare' 
a'napitari canacaso ya'huerinhue'. 



28. 



Ya'ipi parti noya nini'tehua', ya'huea'hua'. Ya'ipi Copirnoro'sa' piyapinenpita 
catahuaina' noya ya'huecaiso mare 



29. 



1 . Co insonta' inaora ya'huerinhue'. Ya'ipi piyapinpoa' noya ya'huecaiso' 
nohuantohuatehua', noya ninosorocaso' ya 'huerin. Nicatahuacaso' 
ya'huerin. 

2. Copirnoro'sa' peneninpoa' Co nino'huicaso marehue', Co niahuecaso 
marehue'. Noya nicatahuacaso mare' peneninpoa'. Ina pochin nipatehua', 
Co topinan queran ana'intinpoaso' ya'huerinhue'. 

3. Na'con yonquirai ya'ipi piyapi'sa' noya ya'huecaiso mare'. Nisha 
yonquicaiso', nisha a'chinta<j,aiso' Co nohuanteraihue'. Ya'ipi noya 
nini'tehua', noya noya ya'huea'hua , tenehua'. 

30. 



Nani ya 'ipi hua 'ano'sacoi, Copirno acorincoisopita penenainquema'. Ama nisha 
yonquicosohue'. No'tequen natecoi, ya 'ipinpoa' noya nini 'tehua', noya ya 
'huea'hua'. 



